เบลล่า-กองทัพ พีค พร้อมลุยถ่ายละคร ให้รักพิพากษา ในแบบ New Normal
กลับมาเดินเครื่องถ่ายทำกันอีกครั้งแล้ว สำหรับละครจิ้นชวนจิกหมอนแห่งปี ให้รักพิพากษา Dare To Love ค่ายชลลัมพี โปรดักชั่น ช่อง 33HD ของผู้จัดคนเก่ง ต้น-ณฐนนท์ ลูกชายของผู้จัดในตำนาน แม่หนู-สรวงสุดา หลังจากงดถ่ายทำนานหลายเดือน เนื่องจากสถานการณ์การระบาดของเชื้อไวรัสโควิด-19 ซึ่งพอหลังได้รับประกาศจาก ศบค. (ศูนย์บริหารสถานการณ์โควิด-19) ได้ออกมาตรการผ่อนปรนให้ดำเนินการกิจการกองถ่ายภาพยนตร์และวีดิทัศน์ได้ กลับมาถ่ายทำได้อีกครั้ง ภายใต้การควบคุมของกระทรวงวัฒนธรรม ล่าสุดกองถ่ายทำละคร ให้รักพิพากษา Dare To Love ก็กลับมาเปิดกล้องถ่ายทำทันที พร้อมปรับตัวการทำงานรูปแบบใหม่ New Normal และปฏิบัติตามกฎของกระทรวงสาธารณสุขอย่างเคร่งครัด เพื่อลดความเสี่ยงในการแพร่ระบาดของเชื้อโควิด-19โดยงานนี้ผู้จัดหัวเรือใหญ่ค่ายชลลัมพี ต้น-ณฐนนท์ พร้อมคุมเข้มในการถ่ายทำ แจ้งเจ้าหน้าที่รับผิดชอบตามเขต ของโลเคชั่นในการถ่ายทำ เข้ามาตรวจสอบการทำงาน และความปลอดภัยด้านสาธารณสุขในการถ่ายทำ พร้อมจำกัดทีมงานถ่ายทำไม่เกิน 50 คน ตามนโยบายของภาครัฐฯ ตรวจวัดอุณหภูมิร่างกายทีมงาน-นักแสดง และลดความเสี่ยงในการสัมผัส หลีกเลี่ยงฉากที่นักแสดงใกล้ชิดกัน และให้ทีมงานและนักแสดงลงชื่อเข้า-ออกในกองถ่ายอย่างเข้มงวด ร่วมไปถึงเตรียมหน้ากากอนามัย Face Shield และ เจลแอลกอฮอล์ สเปรย์แอลกอฮอล์ทุกจุดถ่ายทำด้านมาตรการดูแลความปลอดภัยของเหล่านักแสดง ได้ปฏิบัติตามระเบียบ การรักษาระยะห่าง งดการรวมตัวของนักแสดงหนาแน่นบริเวณหน้าฉาก จัดให้มีการแยกชุดเครื่องแต่งกายนักแสดง อุปกรณ์เครื่องสำอางของนักแสดง ของแต่ละบุคคล ไม่ใช้เครื่องสำอางหรือชุดอุปกรณ์การแต่งหน้าร่วมกัน อีกทั้งจัดแยกการรับประทานอาหารแบบแยกเดี่ยวในแบบ New normal งดรับประทานอาหารร่วมโต๊ะกันโดยเด็ดขาดงานนี้นางเอกของเรื่องอย่าง สาวเบลล่า-ราณี ได้ออกมาเปิดใจถึงมาตรการที่คุมเข้มของทางกองละคร ให้รักพิพากษา Dare To Love เผยว่า เบื้องต้นกลับมาถ่ายทำ ก็ทำตามกฎอย่างเคร่งครัด มีความปลอดภัยอย่างมาก ทางทีมงานมีการคุมเข้มและมีแอลกอฮอล์ให้ตลอด แยกอุปกรณ์ทุกอย่าง อาหารทุกอย่างก็เป็นส่วนตัวเลย ที่สำคัญก็ยังคงดูแลความสะอาดในการล้างมือบ่อยๆ และใส่หน้ากากอนามัยในทุกช่วงเวลาอย่างสม่ำเสมอด้านพระเอกเลือดใหม่ กองทัพ พีค เสริมทัพเรื่องการถ่ายทำรูปแบบใหม่ New Normal กล่าวว่า ตอนนี้ก็พยายามปรับตัวอยู่ ถือว่าเป็นเรื่องราวที่ดีนะครับ สำหรับการปฏิบัติตาม New Normal ทำให้เราคิดอะไรทำอะไรระมัดระวังมากขึ้น ห่วงตัวเราเองและคนอื่นมากขึ้น ไม่มีผลกระทบอะไรนะครับ สำหรับการแยกรับประทานอาหาร แยกอุปกรณ์แต่งหน้า หรือการแต่งตัว ก็ถือว่าเป็นอีกวิถีชิวิตนึงที่เราต้องปรับและเรียนรู้กันไปปิดท้ายด้วยดาราสาว พิงกี้-สาวิกา พูดคุยถึงการกลับมาถ่ายทำละครอีกครั้งว่า การกลับมาทำงานครั้งนี้ เชื่อว่าทุกคนดูแลตัวเองกันอย่างดีอยู่แล้ว ก่อนจะกลับมาถ่ายทำ ค่อนข้างปลอดภัยและเชื่อใจทีมงานมาก อย่างวันนี้ที่โลเคชั่นก็มีเจ้าหน้าที่จากเขต มาตรวจสอบการถ่ายทำและการทำงาน ยิ่งเพิ่มความมั่นใจในการทำงานของเรามากยิ่งขึ้น หวังว่าสถานการณ์ทุกอย่างจะกลับมาปกติในเร็ววันอ่านเรื่องย่อนิยายไทยรัฐทุกเรื่อง >> คลิกที่นี่
กลับมาเดินเครื่องถ่ายทำกันอีกครั้งแล้ว สำหรับละครจิ้นชวนจิกหมอนแห่งปี ให้รักพิพากษา Dare To Love ค่ายชลลัมพี โปรดักชั่น ช่อง 33HD ของผู้จัดคนเก่ง ต้น-ณฐนนท์
ให้รักพิพากษา,นิยาย,ละคร,Dare To Love,ช่อง 3,เบลล่า ราณี,กองทัพ พีค